“ชัช เตาปูน” ทิ้งพรรค “พลังท้องถิ่นไท” ซบรวมไทยสร้างชาติ
2 ส.ส. ลาออกพรรค “พลังท้องถิ่นไท” วานนี้ "ชัช เตาปูน” เข้าร่วมพรรครวมไทยสร้างชาติ ส่วน “นพดล แก้วสุพัฒน์” ยังไม่ตัดสินใจ
2 ส.ส. ลาออกพรรค “พลังท้องถิ่นไท” วานนี้ "ชัช เตาปูน” เข้าพรรครวมไทยสร้างชาติ ส่วน “นพดล แก้วสุพัฒน์” ยังไม่ตัดสินใจ
27 ธ.ค. 2565

รายงานข่าวจากรัฐสภา แจ้งว่า ล่าสุดมี ส.ส. มายื่นใบลาออกเพิ่มอีก 2 คน คือ นายชัชวาลล์ คงอุดม และนายนพดล แก้วสุพัฒน์ โดยขอยื่นลาออกจากพรรคพลังท้องถิ่นไท เมื่อวันที่ 26 ธ.ค. 65 ซึ่งทำให้มีผลพ้นจากสมาชิกภาพความเป็น ส.ส.ในทันที ทั้งนี้นายชัชวาลล์ เตรียมแถลงข่าวเปิดตัวร่วมงานกับพรรครวมไทยสร้างชาติบ่ายวันนี้
ขณะที่นายนพดล เปิดเผยถึงเหตุผลการลาออกว่า เมื่อนายชัชวาลล์ ลาออกจากพรรคพลังท้องถิ่นไท ทำให้ตนต้องลาออกตาม เพราะไม่สามารถตอบคำถามของสมาชิกพรรคได้ อย่างไรก็ดี ยังไม่ได้ตัดสินใจถึงอนาคตทางการเมืองของตนขณะนี้ และยังไม่ได้ตามนายชัชวาลล์ ไปสังกัดกับพรรครวมไทยสร้างชาติ
“ผมยังไม่ตัดสินใจว่าจะเล่นการเมืองต่อ หรือพักผ่อน ส่วนพรรคพลังท้องถิ่นไท ขณะนี้มีแนวโน้มที่จะเลิกทำพรรคการเมืองแล้ว” นายนพดล กล่าว
 